**Protokoll fra årsmøtet i Vitenparkens Venner (VV) 28. mars 2019**

Årsmøtet ble holdt i Vitenparken kl. 18.30 –19.30. 27 medlemmer var møtt opp.

**Sak 1. Godkjenning av innkalling og saksliste.** Styreleder Per Harald Grue ønsket velkommen til årsmøtet. Innkalling og saksliste, årsmelding, videre planer og regnskap var sendt ut innen tidsfristen i henhold til foreningens vedtekter. Til sak 7 – `Innkomne saker` var det ikke kommet inn noen forslag. Innkalling og saksliste ble godkjent..

**Sak 2. Valg av dirigent, protokollfører og to til å underskrive protokollen.** Hans Olav Moen ble valgt til dirigent og Gry Skjeseth ble valgt som protokollfører. Astrid Klokk og Arne Ellingsberg ble valgt til å skrive under protokollen.

**Sak 3. Årsmelding for 2018.** Per Harald Grue gjennomgikk hovedpunktene i årsmeldingen som var sendt ut på forhånd. Vi er veldig fornøyd med boka om monumentene på NMBU. Astrid Klokk fikk ros for sitt arbeid med boka. Medlemmene ga tilbakemelding om godt utført jobb i 2018, spesielt for det vitenskapshistoriske arbeidet.

Per Harald Grue gikk gjennom sentrale arbeidsoppgaver i det vitenskapshistoriske arbeidet i 2018. Det er, med hjelp fra Nasjonalbiblioteket, gjennomført og planlagt videre arbeid med digitalisering av gamle landbruksfilmer og vitenskaplig materiale.

Foreningens planer for vitenskapshistorisk arbeid i 2019 går frem av vedlegget til punkt 5 på dagsordenen. Fra styret ble det understreket at det fremdeles er behov for en forsterket forankring av det vitenskapshistoriske arbeidet i NMBUs ledelse og fakulteter.

Det ble stilt spørsmål om potensiell medlemsvekst og vår oppgave innen digitalisering opp mot satsingen som NMBU har. Det ble også etterlyst informasjon om hva som skjer i Vitenparken og behovet for å få landbrukshistorien mer fram på NMBU.

Vedtak: Styrets fremlegg av årsmeldingen ble godkjent med de kommentarer som kom frem i debatten. Vi vil ta med oss disse temaene videre i arbeidet vårt.

**Sak 4. Regnskap for 2018** Ragnhild Næverlid gikk gjennom regnskapet som var godkjent av revisor Steinar Husby.

Vedtak: Regnskapet for 2018 ble godkjent uten merknader.

**Sak 5. Foreningens virksomhet i 2019.** Per Harald Grue informerte om foreningens virksomhet for 2019. En hovedoppgave er å fortsette det vitenskapshistoriske arbeidet. Han understreket at et godt samarbeid med NMBU sin ledelse er avgjørende for å lykkes. Det arbeides med å forsterke det vitenskapshistoriske arbeidet med basis i Meierimuseet. Det er her et samarbeid mellom Vitenparken, Norsk veterinærhistorisk selskap og Vitenparken.

En filmkveld skal arrangeres 25 april. En filmkveld blir trolig gjennomført i løpet av høsten. Arbeidet med filmkveldene har nå kommet godt i gang og har funnet sin form. Det kom tips om nye filmkvelder knyttet til landbruksutstillingen på Ekeberg i 1959 og om byggeskikk i landbruket.

Det ble orientert om planene for årets sommerarrangement torsdag 12. juni. I år legger vi vekt på nye Campus, omvisning med Statsbygg i det nye Veterinærbygget og den nye parken. Arrangementet vil avsluttes med hyggelig sosialt samvær i Vitenparken.

Vedtak: Årsmøtet godkjente planene for foreningens virksomhet for 2019 med de merknader som kom frem på årsmøtet.

**Sak 6. Fastsetting av kontingent for 2020.** Per Harald Grue la frem styrets forslag til årskontingent. Medlemskort i plast er blitt delt ut til alle medlemmene siden 2015. Disse gir rabatt ved inngang på flere av Vitenparkens arrangementer.

Vedtak: Kontingenten for 2019 settes til kr. 150,- for hovedmedlem og kr 100,- for familiemedlem. Innbetaling etter 1. oktober for nye medlemmer gjelder også for året etter.

**Sak 7. Innkomne saker.**

Ingen saker er kommet inn.

**Sak 8. Valg.**  Arne Oddvar Stuanes leste opp valgkomiteens forslag fra 26. februar 2019, før Hans Olav Moen ledet valget. Foreslåtte kandidater har sagt seg villig til å ta på seg den oppgaven de er foreslått til. Jon Fredrik Hanssen har frasagt seg gjenvalg. Det kom ingen forslag på alternative kandidater. Leder ble valgt av årsmøtet. Alle som var foreslått ble valgt enstemmig, og sammensetningen av styret og revisjon er etter dette:

Leder: Per Harald Grue Gjenvalgt som styremedlem for to år og som leder i et år

Styremedlem: Arne Oddvar Skjelvåg Gjenvalgt som styremedlem for to år

Styremedlem: Hans Blom Gjenvalgt som styremedlem for to år Styremedlem: Kari Nässelqvist Solberg Ikke på valg

Styremedlem: Ragnhild Næverlid Ikke på valg

Styremedlem: Gry Skjeseth Ikke på valg Varamedlem: Jan Martinsen Ny - valgt for to år

Revisor: Morten Lillemo Ny - valgt for to år

Jon Fredrik Hanssen går ut av styret. Steinar Husby går av som revisor. De ble begge takket for innsatsen. Vitenparken Campus Ås oppnevner ett styremedlem med varamedlem.

Det ble ikke valgt nytt medlem til valgkomiteen. Valget vil bli gjennomført senere. Sammensetningen av den øvrige valgkomite er etter dette:

Arne Stuanes funksjonstid til 2021

 Roger Abrahamsen funksjonstid til 2020

Ås 4. april 2019

Astrid Klokk Arne Ellingsberg Gry Skjeseth

 referent

Foredrag etter årsmøtet:

Tidligere landbruksminister Svein Sundsbø holdt et foredrag med utgangspunkt i sin nye bok «Korn, kraft, klima.» Boka er Svein Sundsbøs personlige fortelling om samfunn og politikk gjennom 210 år. I boka tar Svein Sundsbø utgangspunkt i Terje Vigen og hans dramatiske tur til Danmark for å skaffe familien mat i 1809. Samme år ble Selskapet for Norges Vel etablert som et redskap for norsk selvstendighet, forskning, økt matforsyning og næringsutvikling. Med dette utgangspunktet fra 1809 trekker Svein Sundsbø linjene fram til to av verdens store utfordringer i dag – matforsyning og menneskeskapte klimaendringer. Det var et interessant foredrag med 38 tilhørere tilstede.